საბანკო მომსახურების სტანდარტულ პირობებში განხორციელებული ცვლილებები

საბანკო მომსახურების სტანდარტულ პირობებს დაემატა შემდეგი შინაარსის პუნქტები:
1.1.6 პუნქტი: “აფილირებული პირი - ბანკის აქციონერი, ბანკის მშობელი ან/და შვილობილი საწარმო, ბანკის ჯგუფის წევრი სხვა იურიდიული პირი, აგრეთვე ნებისმიერი სხვა იურიდიული პირი, რომელიც პირდაპირ ან არაპირდაპირ აკონტროლებს ბანკს, კონტროლდება ბანკის მიერ ან ბანკთან ერთად იმყოფება საერთო კონტროლის ქვეშ;”

13.5.1.13 პუნქტი: “აფილირებულ პირებს, თუ კლიენტი მიმართავს შესაბამის აფილირებულ პირს მომსახურების მისაღებად ან სარგებლობს შესაბამისი აფილირებული პირის მომსახურებით, კლიენტის მიერ მოთხოვნილი ან მიღებული მომსახურების განხილვის, შეფასების, შეთავაზების, გაწევის, გაგრძელების ან/და ადმინისტრირების მიზნით. აღნიშნული მიზნებისთვის ბანკი უფლებამოსილია აფილირებულ პირს გადასცეს ბანკში კლიენტის შესახებ არსებული შესაბამისი ინფორმაცია ან/და დოკუმენტაცია, მათ შორის ბანკის მიერ კლიენტისგან მიღებული ან კლიენტთან დაკავშირებით დამუშავებული/მომზადებული ინფორმაცია და დოკუმენტაცია. მონაცემებისა და ინფორმაციის გადაცემა ხორციელდება შესაბამის მომსახურებასთან დაკავშირებული მიზნების ფარგლებში, შესაბამისი მოცულობით.”




